Document ID: 32011R0228

KOMMISSIONENS FORORDNING (EU) Nr. 228/2011
af 7. marts 2011
om ændring af Europa-Parlamentets og Rådets forordning (EF) nr. 1222/2009 for så vidt angår metoden til prøvning af vådgreb for C1-dæk
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1222/2009 af 25. november 2009 om mærkning af dæk for så vidt angår brændstofeffektivitet og andre vigtige parametre (1), særlig artikel 11, litra c), og
ud fra følgende betragtninger:
(1)
Ifølge bilag I, del B, i forordning (EF) nr. 1222/2009 fastlægges vådgrebsklassen for C1-dæk efter forskrifterne i FN/ECE-regulativ nr. 117 med senere ændringer. Repræsentanter for branchen har imidlertid udviklet en revideret prøvningsmetode for vådgreb, som bygger på bilag 5 til FN/ECE-regulativ nr. 117, og som fører til betydeligt mere nøjagtige prøvningsresultater.
(2)
Prøvningsresultaternes nøjagtighed er afgørende for, hvilken vådgrebsklasse et dæk bliver placeret i. Stor nøjagtighed betyder, at en sammenligning af dæk fra forskellige leverandører bliver retfærdig. Desuden undgås det med nøjagtige prøvningsresultater, at et dæk kan blive klassificeret i mere en én klasse, og der er mindre risiko for, at myndighederne med ansvar for markedsovervågningen når frem til andre prøvningsresultater end dem, leverandørerne har oplyst, blot på grund af prøvningsmetodens unøjagtighed.
(3)
Derfor er det påkrævet at ajourføre prøvningsmetoden for vådgreb, således at dækprøvningsresultaterne bliver mere nøjagtige.
(4)
Forordning (EF) nr. 1222/2009 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 13 i forordning (EF) nr. 1222/2009 -
VEDTAGET DENNE FORORDNING:
Artikel 1
Ændring af forordning (EF) nr. 1222/2009
I forordning (EF) nr. 1222/2009 foretages følgende ændringer:
1)
I bilag I, del B, affattes første punktum således:
»Vådgrebsklassen for C1-dæk fastlægges på skalaen i nedenstående tabel fra »A« til »G« på grundlag af vådgrebsindekset, som det er målt ifølge bilag V.«
2)
Teksten i bilaget til nærværende forordning indsættes som bilag V.
Artikel 2
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
Udfærdiget i Bruxelles, den 7. marts 2011.

Labels: 7
3
8
1